Document ID: 32011R0208

KOMISSION ASETUS (EU) N:o 208/2011,
annettu 2 päivänä maaliskuuta 2011,
Euroopan parlamentin ja neuvoston asetuksen (EY) N:o 882/2004 liitteen VII, komission asetuksen (EY) N:o 180/2008 ja komission asetuksen (EY) N:o 737/2008 muuttamisesta EU:n vertailulaboratorioiden luetteloiden ja nimien osalta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY (1) ja erityisesti sen 19 artiklan iv alakohdan,
ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (2) ja erityisesti sen 32 artiklan 5 kohdan,
ottaa huomioon vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta 24 päivänä lokakuuta 2006 annetun neuvoston direktiivin 2006/88/EY (3) ja erityisesti sen 55 artiklan 1 kohdan,
sekä katsoo seuraavaa:
(1)
Asetuksessa (EY) N:o 882/2004 säädetään elintarvikkeiden ja rehujen sekä eläinten terveyden ja elävien eläinten alalla toimivien yhteisön vertailulaboratorioiden yleisistä tehtävistä, velvollisuuksista ja vaatimuksista. Yhteisön vertailulaboratoriot rehuja ja elintarvikkeita varten on lueteltu kyseisen asetuksen liitteessä VII olevassa I osassa ja yhteisön vertailulaboratoriot eläinten terveyttä ja eläviä eläimiä varten samassa liitteessä olevassa II osassa.
(2)
Yhteisön vertailulaboratoriosta muita hevoseläinten tauteja kuin afrikkalaista hevosruttoa varten ja Euroopan parlamentin ja neuvoston asetuksen (EY) N:o 882/2004 liitteen VII muuttamisesta 28 päivänä helmikuuta 2008 annetulla komission asetuksella (EY) N:o 180/2008 (4) nimettiin Ranskassa toimiva Agence Française de Sécurité Sanitaire des Aliments (AFSSA) ja sen eläinpatologian ja zoonoosien sekä hevospatologian ja -tautien tutkimuslaboratoriot yhteisön vertailulaboratorioksi muita hevoseläinten tauteja kuin afrikkalaista hevosruttoa varten.
(3)
Yhteisön vertailulaboratorioiden nimeämisestä äyriäisten tauteja, raivotautia ja nautojen tuberkuloosia varten, lisävastuualueiden ja -tehtävien vahvistamisesta raivotautia ja nautojen tuberkuloosia tutkiville yhteisön vertailulaboratorioille sekä Euroopan parlamentin ja neuvoston asetuksen (EY) N:o 882/2004 liitteen VII muuttamisesta 28 päivänä heinäkuuta 2008 annetulla komission asetuksella (EY) N:o 737/2008 (5) nimettiin Nancyssa, Ranskassa toimiva Agence Française de Sécurité Sanitaire des Aliments (AFSSA) -laitoksen Laboratoire d’études sur la rage et la pathologie des animaux sauvages -laboratorio yhteisön vertailulaboratorioksi raivotautia varten.
(4)
Ranska ja Tanska ovat virallisesti ilmoittaneet komissiolle muutoksista, jotka koskevat eräiden kyseisissä asetuksissa tarkoitettujen laboratorioiden nimiä. Lissabonin sopimuksen tultua voimaan olisi asetuksen (EY) N:o 882/2004 liitteessä VII lueteltuihin laboratorioihin viitattava ilmaisulla ”Euroopan unionin (EU) vertailulaboratoriot” aiemman viittauksen ”yhteisön vertailulaboratoriot” asemesta.
(5)
Asetuksissa (EY) N:o 882/2004, (EY) N:o 180/2008 ja (EY) N:o 737/2008 vahvistetut EU:n vertailulaboratorioiden luettelot on tärkeää pitää ajan tasalla. Kyseisiä asetuksia olisi sen vuoksi muutettava.
(6)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Korvataan asetuksen (EY) N:o 882/2004 liite VII tämän asetuksen liitteellä.
2 artikla
Korvataan asetuksen (EY) N:o 180/2008 1 artikla seuraavasti:
”1 artikla
1. Nimetään Ranskassa toimiva Agence nationale de sécurité sanitaire de l’alimentation, de l’environnement et du travail (ANSES) ja sen eläinten terveyttä ja hevoseläinten tauteja käsittelevät laboratoriot EU:n vertailulaboratorioksi muita hevoseläinten tauteja kuin afrikkalaista hevosruttoa varten 1 päivän heinäkuuta 2008 ja 30 päivän kesäkuuta 2013 väliseksi ajaksi.
2. Tämän asetuksen liitteessä esitetään 1 kohdassa tarkoitetun EU:n vertailulaboratorion toimet, tehtävät ja menettelyt hevoseläinten infektiotautien taudinmäärityksestä jäsenvaltioissa vastaavien laboratorioiden kanssa käytävässä yhteistyössä.”
3 artikla
Korvataan asetuksen (EY) N:o 737/2008 2 artiklan ensimmäinen kohta seuraavasti:
”Nimetään Ranskassa toimivan Agence nationale de sécurité sanitaire de l’alimentation, de l’environnement et du travail (ANSES) -laitoksen Laboratoire de la rage et de la faune sauvage de Nancy -laboratorio EU:n vertailulaboratorioksi raivotautia varten 1 päivän heinäkuuta 2008 ja 30 päivän kesäkuuta 2013 väliseksi ajaksi.”
4 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä maaliskuuta 2011.

Labels: 7
0
6